Source: http://docplayer.fi/68601-Tyrnavan-kivimaan-eli-kannusmaan-tuulipuistohankealueen-luontoympariston-esiselvitys.html
Timestamp: 2018-06-19 03:45:50+00:00
Document Index: 25938792

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ']

Tyrnävän Kivimaan eli Kannusmaan tuulipuistohankealueen. luontoympäristön esiselvitys - PDF
Download "Tyrnävän Kivimaan eli Kannusmaan tuulipuistohankealueen. luontoympäristön esiselvitys"
1 Tyrnävän Kivimaan eli Kannusmaan tuulipuistohankealueen luontoympäristön esiselvitys Tutkimusraportti 136 Toimeksiantaja Hannu Rantapää Winda Invest Oy
2 Tyrnävän Kivimaan eli Kannusmaan tuulipuistohankealueen luontoympäristön esiselvitys Olli-Pekka Siira. Tutkimusraportti 136. Luonto-osuuskunta Aapa, Johdanto Aineisto ja menetelmät... 3 Kartta-aineisto... 3 Maastotyöt Tulokset Karttatarkastelu Maastohavainnot Havaintopaikka KK KK KK KK KK KK KK KK KK KK KK KK KK KK KK Tulosten tarkastelu ja johtopäätökset Johtopäätökset Viiteluettelo Liite Konsultti Olli-Pekka Siira p Luonto-osuuskunta Aapa 2
3 1. Johdanto Tämän selvityksen tarkoituksena on kartoittaa Tyrnävän Kivimaan eli Kannusmaan tuulipuistohankealueen luontotyypit. Lisäksi tässä selvityksessä esitetään taustatietona kartta-aineistoa alueelta. Maastotyön teki ja raportin laati FM Olli-Pekka Siira. 2. Aineisto ja menetelmät Kartta-aineisto Karttatarkastelu perustuu valtion ympäristöhallinnon OIVA - Ympäristö- ja paikkatietopalvelun aineistoon (OIVA 2014), Suomen tuuliatlaksen (2014) tietoihin sekä Maanmittauslaitoksen (2014) ja Geologian tutkimuskeskuksen (2014) avoimiin paikkatietoaineistoihin. Maastotyöt Maastotyöt suoritettiin Maaperän jäätyminen ja lumisade vaikeutti hieman havainnointia ilman lämpötila oli aamulla 0 C. Sää oli tyyni, pilvinen sää oli pilvinen, heikkoa lumisadetta, heikkoa tuulta, ilman lämpötila -1 C sää oli tihkusateinen, pilvinen, lämpötila +1 C. Luontotyyppien määritys perustuu maastohavaintoihin kasvillisuudesta, maaperästä ja ympäristöolosuhteista. Marraskuussa kaikki yksivuotiset kasvit ovat jo lakastuneet. Määritys perustuu täten lähinnä sammalten lajintunnistamiseen. Sammaliston lajikoostumus antaa viitteitä kasvupaikan ravinteisuudesta, jonka perusteella voidaan päätellä kasvillisuustyyppi sekä arvioida uhanalaisen lajiston esiintymisen mahdollisuutta. Sammalten ja jäkälien lajinmäärityksessä käytettiin apuna stereomikroskooppia; sammalnäytteiden solukon analysoinnissa lisäksi valomikroskooppia. Määritysoppaina on käytetty esimerkiksi seuraavia teoksia: Eurola ym. (1992), Hämet-Ahti ym. (1986), Koponen (1986), Piippo (1987). Puuston määrää ja ikärakennetta arvioitiin silmämääräisesti relaskooppia apuna käyttäen. Tämä perustuu sattumanvaraiseen yhteen koealalaskentaan havaintopaikaltaan. Arvio tuo näkökulman luontotyyppitarkasteluun. Metsäkuvioista tarkimmat tiedot puutavara-arvioineen ovat Metsäkeskuksella ja ne ovat maanomistajan hallussa. Luontotyypit on nimetty Raunio ym. (2008) teoksen mukaan. Luontotyyppimääritystä on täsmennetty määrittämällä kasvillisuustyypit, jotka on nimetty Kalliolan (1973) ja Eurolan ym. (1995) mukaan. Luontotyyppien luonnontilaisuutta on arvioitu karttatarkastelun perusteella ja silmämääräisesti maastossa. Tutkimusalueen havaintopaikat ja yleiskuvat on otettu Canon EOS 700D kameralla. Havaintopisteiden koordinaatit on määritetty maastossa Garmin GPSmap 60CSx-laitteella (tarkkuus ± 3 m). Korkeus on määritetty samalla laitteella, mutta lukemat osoittautuivat epätarkoiksi ja niitä on korjattu korkeuskäyrien avulla. 3
4 3. Tulokset 3.1. Karttatarkastelu Seuraavissa kartakkeissa on esitetty tutkimusalueen ympäristön: - Tuuliolosuhteet - Maaperägeologia - Kallioperägeologia - Asumukset - Muinaisjäännökset - Arvokkaat lintualueet - Arvokkaat maisema-alueet - Arvokkaat geologiset muodostumat - Pohjavesialueet - Natura-alueet Kuvat 1-4. Tuulen suunta eri korkeuksilla ja nopeusprofiili Tyrnävän Kivimaalla Tuuliatlaksen (2014) mukaan. 4
5 Moreenimuodostuma - lajittumatonta soraa ja hiekkaa, paikoin lohkareita Kalliopaljastuma Meri- ja jokisedimenttikerrostumat - hienoa hiekkaa, savea ja silttiä Kivimaa eli Kannusmaa Rantakerrostumat ja harjumuodostumat - lajittunutta hiekkaa, soraa Turvekerrostuma Kuva 5. Maaperäkartta. Hankealue merkitty punaisella suunnikkaalla. (Kartta-aineisto Geologian tutkimuskeskus 2014, aineistoa on muokattu). Tyrnävän Kivimaa on kalliokohouma, jonka päälle on kasautunut jääkauden aikana pohjamoreenia. Moreeni on paikoin lohkareista. Rantavoimat ovat huuhtoneet ja lajittaneet moreenista hienorakeisia aineksia, jotka ovat kerrostuneet kalliokohouman liepeille. Kivimaan pohjoispuolella on jäätikköjokimuodostumaan liittyvä harjuselänne. Kivimaan korkeusprofiili on suhteellisen jyrkkä. Kivimaan laelta korkeustasolta 60 m mpy juurelle 40 m mpy on tasoprojektiolta mitattuna matkaa n 2 km; kun korkeustasolta 40 m mpy tasolle 20 m mpy on matkaa 4,5 km. Paikka, jossa sedimentin tyyppi muuttuu hienojakoiseksi, osoittaa muinaisen rantaviivan kulkua. Sedimentoitumisympäristö on ollut merellinen, suhteellinen rauhallinen. Maankohoaminen on ollut tasaista. Kivimaan laki nousi merenpinnan yläpuolelle kallioluotona noin 5000 vuotta sitten Arkeologisesti alue on mielenkiintoinen, sillä Kivimaa on ollut aluksi saari ja myöhemmin varsin pitkään merenrantaan rajoittuva niemi. Alueelta onkin löytynyt kivikautisia muinaisjäännöksiä. 5
6 Muhos-muodostuma - siltti- ja savikivi Kiillegneissi Graniitti Graniitti Graniitti Porfyyrinen graniitti Pelson graniitti Kuva 6. Alueen kallioperä. Hankealue on merkitty punaisella suunnikkaalla. (Kartta-aineisto Geologian tutkimuskeskus 2014, aineistoa on muokattu). Tutkittu alue sijaitsee kokonaisuudessaan kiilegneissivyöhykkeellä. Alueella on hylätty kivilouhos, joka on täyttynyt vedellä. Alueen eteläpuolella on toiminnassa oleva Destia Oy:n louhos. Louhittava kivilaji lienee erilaista kuin vanhemmasta louhoksesta hankittu. Kivilajien suurvyöhykkeiden raja kulkee kartan perusteella niiden välistä. Kartan perusteella tosin ei voi päätellä kallioperän kolmiulotteista rakennetta. Kallioperältään Kivimaan alue on suhteellisen köyhää. Turvallisuus- ja kemikaaliviraston kaivosrekisterin karttapalvelun (Tukes 2014) mukaan lähin kaivospiiri sijaitsee 22,5 km päässä luoteeseen Oulujoen pohjoispuolella. Se on perustettu 1983 dolomiitin louhintaa varten, mutta louhosta ei ole tiettävästi avattu. Tästä pohjoiseen Ylikiimingissä Stenerol Oy on tehnyt varausilmoituksen ja jättänyt varausilmoitushakemuksen useiden satojen neliökilometrien alueelle kaivoskivennäisten (Au, Cu, Zn, Ag sekä Sc, W, Y) tutkimista ja mahdollista hyödyntämistä varten (Tukes 2014). Tyrnävällä ei ole Tukesin (2014) mukaan yhtään kaivoshanketta vireillä tällä hetkellä. 6
7 Kuva 7. Hankealue on merkitty punaisella suunnikkaalla. Lähimmät asumukset on ympyröity. Ympyrän säde on 500 m. (OIVA 2014). Kuva 8. Hankealuerajauksen vaikutuspiirissä on kaksi suojeltavaa kivikautista muinaisjäännöstä (Kivimaa koillinen ja Pukankangas pohjoinen). (OIVA 2014). 7
8 Kuva 9. Hankealue sijaitsee kansainvälisesti arvokkaan lintualueen (IBA) Oulun seudun kerääntymisalueen läheisyydessä. (OIVA 2014). Kuva 10. Hankealue rajoittuu lounaisreunastaan valtakunnallisesti arvokkaaseen maisema-alueeseen: Limingan lakeus MAO (OIVA 2014). 8
9 Kuva 11. Hankealuetta lähimmät arvokkaat geologiset muodostumat ovat Hyrynkankaan arvokas moreenimuodostuma (MOR-Y11-095) 14,5 km etäisyydellä lännessä sekä Kivimaanselän arvokas kallioalue (KAO110051) 11 km hankealuerajauksesta pohjoiseen. (OIVA 2014). Kuva 12. Hankealuetta lähin vedenhankintaan soveltuva pohjavesialue on Polvenkangas ( ) n 2,5 km aluerajauksesta koilliseen. (OIVA 2014). 9
10 Kuva 13. Hankealuetta lähimmät Natura-alueet ovat Loukkuneva Isoneva (FI ) aluerajauksesta 13 km kaakkoon; Röölantto - Murtokoski ja Syväojansuu (FI ), 11 km itään; Liminganlahti (FI ), 23 km luoteeseen. (OIVA 2014) Maastohavainnot Seuraavassa esitetään maastokartoituksen tulokset. Toimeksiantoon kuului tässä vaiheessa kahden pitkänomaisen palstan kartoitus (kiinteistöt: ja ). 10
11 Havaintopaikka KK1 ETRS-TM35FIN tasokoordinaatit: E , N Korkeus merenpinnasta: 36 m mpy Luontotyyppi: nuori kuiva kangasmetsä Luonnontilaisuus: metsätalouskäytössä, hakattu Maaperä: pohjamoreeni, lohkareita Kasvillisuustyyppi: ECT Kasvilajisto: - seinäsammal, karhunsammal, rämerahkasammal - kanerva, puolukka Puusto: mäntyä, taimikko < 10 v. Kuvaus: Tutkimusalueen eteläpäässä, toiminnassa olevan louhoksen itäpuolella, on metsätalouskäytössä oleva hakkuualue. Kuva 14. Havaintopaikka KK1. Hakkuuaukio. Taustalla näkyy louhoksen tuottama sorakasa ja hakkuuaukion säästöpuuryhmä. Etualalla on taimikkoa. (valokuva: O-P.S ). 11
12 KK2 ETRS-TM35FIN: E , N m mpy Luontotyyppi: keski-ikäinen kuivahko kangasmetsä Luonnontilaisuus: metsätalouskäytössä, harvennettu Maaperä: pohjamoreeni Kasvillisuustyyppi: EVT Kasvilajisto: - seinäsammal, palleroporonjäkälä, isohirvenjäkälä - variksenmarja, puolukka Puusto: Kuvaus: - mänty 80 %, kuusi 10 %, koivu 10 % Harvennettu, suhteellisen luonnontilainen kasvatusmetsikkö. Muita havaintoja: Tien yli hakkuuaukiolle päin lensi aamulla metsoparvi n 10 lintua. Kuva 15. Havaintopaikka KK2. Variksenmarja-puolukkatyypin kuivahkoa kangasmetsää. (O-P.S ). 12
13 KK3 ETRS-TM35FIN: E , N m mpy Luontotyyppi: kalvakkaräme Luonnontilaisuus: suomuuttuma Maaperä: turvekerros < 1 m Kasvillisuustyyppi: KaR-mu Kasvilajisto: - kalvakkarahkasammal, rämerahkasammal, seinäsammal, harmaaporonjäkälä - suokukka, tupasvilla Puusto: Kuvaus: - mänty Maaperän painanteessa oleva soistuma. Alue on kauttaaltaan ojitettu. Sammalnäytteen perusteella luontotyypiksi tulee kalvakkaräme. Puusto on sangen kitukasvuista männikköä, jonka ikä on arviolta > 50 v. Kuva 16. Havaintopaikka KK3. Rämesoistuma. (O-P.S ). 13
14 KK4 ETRS-TM35FIN: E , N m mpy Luontotyyppi: kalliometsä Luonnontilaisuus: suhteellisen luonnontilainen Maaperä: kalliopaljastuma Kasvillisuustyyppi: ClT, ECT Kasvilajisto: - kivikynsisammal, kalliokarstasammal, varvikkorahkasammal, kerrostorvijäkälä, palleroporonjäkälä - kanerva, puolukka, metsälauha Puusto: Kuvaus: - mänty, latvuskorkeus < 15 m. Louhosmontun itäpuolella, hankerajauksen reunassa, on suhteellisen luonnontilaisena säilynyt metsittynyt kallioalue. Kalliopainanteissa on kanervatyypin kangasmetsää. Kalliopaljastumat ovat jäkälikköä, jossa esiintyy kitukasvuista männikköä. Kuva 17. Havaintopaikka K4. Taustalla näkyy kanervatyypin kuivan kangasmetsän kasvillisuutta - etualalla palleroporonjäkäläkasvusto kalliopinnan päällä. (O-P.S ). 14
15 KK5 ETRS-TM35FIN: E , N m mpy Luontotyyppi: keski-ikäinen mäntyvaltainen tuore kangasmetsä Luonnontilaisuus: suhteellisen luonnontilainen Maaperä: moreeni Kasvillisuustyyppi: VMT Kasvilajisto: - seinäsammal, metsäkerrossammal - mustikka, puolukka, suopursu Puusto: Kuvaus: - mänty 50 %, kuusi 30 %, koivu 20 % Vanhan louhoksen pohjoispuolella on tuoretta kangasmetsää. Kuva 18. Havaintopaikka KK5. Mustikkatyypin tuoretta kangasmetsää. (O-P.S ). 15
16 KK6 ETRS-TM35FIN: E , N m mpy Luontotyyppi: karu avoimen laakea sisämaakallio Luonnontilaisuus: luonnontilaisen kaltainen Maaperä: kalliopaljastuma Kasvillisuustyyppi: ClT, ECT Kasvilajisto: Puusto: Kuvaus: - vuorikarhunsammal, pikkuhirvenjäkälä, kalliokarstasammal, torvijäkälät, poronjäkälät, karttajäkälä - mänty Kivimaan eli Kannusmaan laella on kalliopaljastuma. Kariketta on kertynyt paikoin kalliopainanteisiin n 5 cm, ja puusto on alkanut kasvamaan, jolloin myös kalliometsän luontotyypin tuntomerkit täytyvät. Paikoin esiintyy puuttomia jäkälikköjä. Kuva 19. Havaintopaikka KK6. Karukkokankaan ja kuivan kankaan kasvilajistoa kalliopinnalla. (O-P.S ). 16
17 KK7 ETRS-TM35FIN: E , N m mpy Luontotyyppi: keski-ikäinen mäntyvaltainen kuiva kangas Luonnontilaisuus: metsätalouskäytössä, harvennettu Maaperä: moreeni Kasvillisuustyyppi: EVT Kasvilajisto: - seinäsammal, metsäkerrossammal, korpikarhunsammal - variksenmarja, puolukka, suopursu Puusto: Kuvaus: - mänty 80 %, kuusi 10 %, koivu 5 %, haapa 5 % Kallion päällä on pohjamoreeni ja kalliorinteen alaville paikoille on kasvanut kangasmetsää. Puustossa on paikoin männyn seassa lehtipuita kuten koivua ja havaintopisteessä erityisesti, haapaa. Pensaskerroksessa esiintyy katajaa sekä männyn ja kuusen taimia. Kuva 20. Havaintopaikka KK7. Kuivahkoa kangasta, sekametsää. (O-P.S ). 17
18 KK8 ETRS-TM35FIN: E , N m mpy Luontotyyppi: tupasvillaräme Luonnontilaisuus: suomuuttuma Maaperä: turve Kasvillisuustyyppi: TR-mu Kasvilajisto: - räme-, varvikko- ja silmäkerahkasammalet, kalvaskuirisammal - tupasvilla Puusto: Kuvaus: - männyn taimikkoa Soistuma. Alueella on tehty hakkuita. Havaintopaikan kohdalla kulkee maastoajorata. Ajourat ovat painuneet turpeeseen ja vettyneet. Kuva 21. Havaintopaikka KK8. Rämesoistuma. Kuvan alalaidassa näkyy maastoharjoitusradan ura. (O-P.S ). 18
19 KK9 ETRS-TM35FIN: E , N m mpy Luontotyyppi: kangasräme Luonnontilaisuus: metsätalouskäytössä, harvennettu Maaperä: turve, moreeni Kasvillisuustyyppi: KgR Kasvilajisto: - rämerahkasammal, seinäsammal, korpikarhunsammal - suopursu, puolukka Puusto: - mänty 50 %, kuusi 30 %, koivu 20 % - männyn keskipituus 7 m, -läpimitta 10 cm, kuutiomäärä n 50 m 3 /ha Kuvaus: Soistuvaa kangasta kalliokohouman pohjoispuolella. Puusto on sekametsää, iältään n 50 v. Esiintyy myös joitakin puuntaimia. Havaintopisteen lähettyvillä on ilmeisesti hirvenmetsästystä varten rakennettu torni. Kuva 22. Havaintopaikka KK9. Rämekasvillisuutta, taustalla hirvitorni. (O-P. S ). 19
20 KK10 ETRS-TM35FIN: E , N m mpy Luontotyyppi: turvekangas Luonnontilaisuus: suomuuttuma Maaperä: turve Kasvillisuustyyppi: Ptkg Kasvilajisto: - seinäsammal, kangaskynsisammal - puolukka Puusto: - koivu 50 %, mänty 45 %, kuusi 5 %, - koivun rungon halkaisija keskimäärin 12 cm, keskipituus 12 m - männyn keskipituus 15 m, kuutiomäärä n 45 m 3 /ha Kuvaus: Ojitettu rämeikkö, joka on muuttunut puolukkaturvekankaaksi. Alkuperäinen suotyyppi on vaivoin tunnistettavissa kasvillisuuden perusteella - mahdollisia ovat sararäme tai tupasvillaräme. Alueella on tehty harvennushakkuita. Kuva 23. Havaintopaikka KK10. Ojitettu rämeikköalue, joka on muuttunut turvekankaaksi. Kuvassa on harvennettu koivuvaltainen alue. (O-P. S ). 20
21 KK11 ETRS-TM35FIN: E , N m mpy Luontotyyppi: keski-ikäinen mäntyvaltainen kuiva kangas Luonnontilaisuus: metsätalouskäytössä, harvennettu Maaperä: moreeni Kasvillisuustyyppi: ECT Kasvilajisto: - seinäsammal, kangaskynsisammal - kanerva, puolukka Puusto: - mänty 80 %, koivu 20 % - koivun rungon läpimitta keskimäärin 12 cm, keskipituus 12 m - männyn keskipituus 12 m, - läpimitta 14 cm, kuutiomäärä n 100 m 3 /ha Kuvaus: Pukankankaalla tavataan harvennettua mäntyvaltaista kanervatyypin kangasmetsää. Kuva 24. Havaintopaikka KK11. (O-P. S ). 21
22 KK12 ETRS-TM35FIN: E , N m mpy Luontotyyppi: moreenilohkareikko Luonnontilaisuus: metsätalouskäytössä, harvennettu Maaperä: moreeni Kasvillisuustyyppi: ECT Kasvilajisto: - seinäsammal, poronjäkälät - kanerva, puolukka, variksenmarja Puusto: Kuvaus: - mänty, vanhaa puustoa ja taimikkoa < 20 v Kivimaan kallion länsipuolella on lohkareikkoalue. Korkeutensa puolesta luontotyypiksi sopisi myös muinaisrantakivikko, sillä alue on ollut merenrantaa noin 4500 vuotta sitten - mutta muotonsa puolesta lohkareet eivät noudata rantalinjan suuntausta. Täälläkin on tehty metsätöitä ja puustoa on poistettu. Männyntaimikkoa kasvaa kivien väleistä. Kuva 25. Havaintopaikka KK12. Louhikko - kivien välissä näkyy kantoja ja varttunutta taimikkoa. (O-P. S ). 22
23 KK13 ETRS-TM35FIN: E , N m mpy Luontotyyppi: isovarpuräme Luonnontilaisuus: suomuuttuma Maaperä: turve Kasvillisuustyyppi: IR-mu Kasvilajisto: - rämerahkasammal - suopursu Puusto: - mänty 80 %, koivu 20 % - männyn pituusarvio keskimäärin 10 m, halkaisija 8-10 cm, kuutiomäärä n 40 m 3 /ha Kuvaus: Ojitusten muuttamaa rämettä. Suopursu on vallitseva laji kenttäkerroksessa. Kuva 26. Havaintopaikka KK13. (O-P. S ). 23
24 KK14 ETRS-TM35FIN: E , N m mpy Luontotyyppi: rimpinevaräme Luonnontilaisuus: suhteellisen luonnontilainen Maaperä: turve Kasvillisuustyyppi: OlRiNR Kasvilajisto: - rimpirahkasammal, rämerahkasammal, kalvakkarahkasammal - tupasvilla, suokukka, kanerva, variksenmarja Puusto: mäntyä, v. Kuvaus: Kalliomaan pohjoispuolella on ojitusten muuttamaa suoaluetta. Suotyyppi on maankohoamisrannikon erikoisuus: rantakaartosuo. Muinaisrantavallien väliin, jotka ovat tavallisesti lajittunutta hiekkaa, muodostuu patoaltaita, jotka soistuvat. Suotyypistä ja lajistosta tähän ajankohtaan ei voi saada tarkkaa käsitystä. Määritys perustuu sammalanalyysiin. Sammalistossa on niukkaravinteisen rimpinevan lajeja. Rimpiset laikut vuorottelevat puustoa kasvavien mättäiden väleissä. Puusto on kitukasvuista männikköä. Kuva 27. Havaintopaikka KK14. Jäätynyt rimmikko nevarämealueella. (O-P. S ). 24
25 KK15 ETRS-TM35FIN: E , N m mpy Luontotyyppi: keski-ikäinen kuivahko mäntyvaltainen kangasmetsä Luonnontilaisuus: metsätalouskäytössä, harvennettu Maaperä: karkea hiekka. lajittunut Kasvillisuustyyppi: VT Kasvilajisto: - seinäsammal, metsäkerrossammal, kangaskynsisammal - puolukka, mustikka Puusto: - mänty 50 %, koivu 49 %, kuusi 1 % - männyn keskimääräinen pituus 12 m, rungon läpimitta cm, kuutiomäärä n 60 m 3 /ha - koivun keskimääräinen pituus havaintopisteessä arviolta 10 m, rungon läpimitta 6-10 cm. Kuvaus: Hiekkakkaarrolla kasvaa puolukkatyypin kuivahkoa kangasmetsää. Alueen puustoa on harvennettu. Kaarroilla esiintyy paikoin tuulenkaatoja ja vanhoja petäjiä. Kuva 28. Havaintopaikka KK15. Harvennushakattua puolukkatyypin kuivahkoa kangasta. (O-P. S ). 25
26 ?? N 500 m Kuva 29. Tutkimusalueen maaperä. Pintamaalajit: Tv = turve Ka = kalliopaljastuma KHk = karkea hiekka Mr = moreeni (?) kivikautisten asuinsijojen mahdollisia paikkoja. 26
27 ??? 3 2 1? N 500 m Kuva 30. Tutkimusalueen luontotyypit. L, T = hakkuuala, taimikko EVT = Empetrum-Vaccinium-tyypin kuivahko kangasmetsä ECT = Empetrum-Calluna-tyypin kuiva kangasmetsä ClT = Cladina-tyypin karukkokangas VMT = Vaccinium myrtillus-tyypin tuore kangasmetsä VT = Vaccinium-tyypin kuivahko kangasmetsä Rmu = rämemuuttuma Tkg = turvekangas Huomionarvoisia kohteita: 1. Oligotrofista suokasvillisuutta. 2. Kalliokasvillisuutta. Mahdollinen metsälain 10 kohde. 3. Oligotrofista suokasvillisuutta. Saattaa löytyä myös mesotrofisia juotteja. Ojittamaton osa mahdollinen metsälain 10 kohde. (?) mielenkiintoisia luonnontilaisia soistumia, jotka kaipaavat lisäselvityksiä mikäli hankealuetta laajennetaan. 27
28 Taulukko 1. Tutkimusalueella tunnistetut sammalet, jäkälät ja putkilokasvit. Ravinteisuustaso (trofia): om = ombrotrofia (erittäin karu, sadevesiravinteinen), ol = oligotrofia (niukkaravinteinen), me = mesotrofia (keskiravinteinen), in = infifferentti (lajilla ei ole ravinteisuuden suhteen erityistä indikaattorimerkitystä). Tieteellinen nimi suomalainen nimi trofia havaintopaikka sammalet ja jäkälät Andreaea rupestris kalliokarstasammal ol x x Cetraria ercetorum pikkuhirvenjäkälä om-ol x Cetraria islandica isohirvenjäkälä om-ol x Cladina arbuscula valkeaporonjäkälä om x x Cladonia coccifera punatorvijäkälä om x Cladonia cornuta puikkotorvijäkälä om x Cladonia pyxidata ruskotorvijäkälä om x Cladonia rangiferina harmaaporonjäkälä om x x x Cladonia stellaris palleroporonjäkälä om x x x Dicranum polysetym kangaskynsisammal ol x x x Dicranum scoparium kivikynsisammal om-ol x Hylocomium splendens metsäkerrossammal ol-me x x x Peltigera aphthosa pilkkunahkajäkälä ol x Pleurozium schreberi seinäsammal in x x x x x x x x x x x Polytrichastrum alpinum vuorikarhunsammal om-ol x Polytrichum commune korpikarhunsammal om-ol x x x Rhizocarpon sp. karttajäkälät om-ol x Sphagnum angustifolium rämerahkasammal in x x x x x x x Sphagnum annulatum rimpirahkasammal ol x Sphagnum balticum silmäkerahkasammal om-ol x Sphagnum papillosum kalvakkarahkasammal ol-me x x Sphagnum russowii varvikkorahkasammal om-ol x x Straminergon stramineum kalvaskuirisammal ol-me x putkilokasvit Andromeda polifolia suokukka in x x Betula pendula rauduskoivu in x x Betula pubescens hieskoivu in x x x x x Calluna vulgaris kanerva in x x x x x Deschampsia flexuosa metsälauha ol-me x Empetrum nigrum variksenmarja in x x x x Eriophorum vaginatum tupasvilla in x x x Juniperus communis kataja me x Ledum palustre suopursu in x x x x Picea abies kuusi ol-me x x x x x Pinus sylvestris mänty in x x x x x x x x x x x x x x x Populus tremula haapa me x Vaccinium myrtillus mustikka ol-me x x Vaccinium vitis-idaea puolukka in x x x x x x x x x 28
29 4. Tulosten tarkastelu ja johtopäätökset Kasvillisuus ja luontotyypit Maastokäynneillä tutkimusalueelta ei löytynyt luonnonsuojeluasetuksessa määriteltyjä suojeltuja luontotyyppejä. Uhanalaista jäkälä-, sammal-, tai putkilokasvilajistoa ei löytynyt, mutta selvityksen myöhäisestä ajankohdasta johtuen pitkälle meneviä johtopäätöksiä ei voida tehdä, vaan lajisto olisi syytä tarkistaa putkilokasvien osalta kasvukauden aikana, mieluiten kesä-heinäkuussa. Metsätalouden piirissä puuntuotannoltaan karukkokankaita vähätuottoisemmat kallioalueet sekä vähäpuustoiset jouto- ja kitumaan suot voidaan luokitella metsälain 10 tarkoittamiksi metsien monimuotoisuuden kannalta erityisen tärkeiksi elinympäristöiksi. Tällaisia mahdollisia kohteita löytyi muutamasta paikasta tutkimusaluetta (kuva 30). Päätöksen lakipykälän soveltamisesta tekee asianomainen metsäkeskus. Tutkimusalueen luontotyypit ovat kaikki enemmän tai vähemmän ihmistoiminnan muuttamia talousmetsiä tai ojitettuja soistumia. Luontotyypit ovat tuhoutuneet louhoksen (n 3 ha) ja sen läjitysalueiden (n 5 ha) kohdalta. Jäkäläpeitteinen kalliometsä muistuttaa kasvillisuustyypiltään karukkokangasta (ClT), joka on luonnontilaisena luontotyyppinä Raunion ym. (2008) mukaan äärimmäisen uhanalainen (CR). Kalliometsä on puolestaan Raunion ym. (2008) luokittelussa säilyvä (LC). Taulukkoon 2 on koottu tutkimusalueella havaitut luonnontilaisen kaltaiset luontotyypit, joiden palauttaminen luonnontilaan saattaisi olla mahdollista. Taulukkoon ei ole huomioitu perusteellisesti muuttuneita luontotyyppejä. IUCN:n luokituksessa uhanalaisia ovat CR (Critically Endangered), EN (Endangered) ja VU (Vulnerable) luokkien lajit ja luontotyypit. Elinvoimaisen lajin (LC, Least Concern) kanta on runsas ja luontotyypin arvellaan säilyvän. Silmälläpidettävä laji tai luontotyyppi (NT, Near Threatened) todennäköisesti täyttää uhanalaisuuden kriteerin lähitulevaisuudessa. Taulukko 2. Kivimaan tutkimusalueen luonnontilaisen kaltaisten ennallistettavissa olevien luontotyyppien uhanalaistarkastelu Raunion ym. (2008) mukaan. NT = Silmälläpidettävä (Near Threatened), LC = Elinvoimainen (Least Concern). Havaintopaikka Luontotyyppi Uhanalaisuus Etelä- Suomessa (Raunio ym. 2008) KK14 rimpinevaräme NT KK12 moreenilohkareikko LC KK4 kalliometsä LC KK6 karu avoimen laakea LC sisämaakallio KK5 keski-ikäinen NT mäntyvaltainen tuore kangasmetsä KK2, KK15 keski-ikäinen mäntyvaltainen kuivahko kangasmetsä NT 29
30 Alue sijaitsee GTK:n karttatietojen perusteella kiilegneissi- ja kiilleliuskevyöhykkeellä, jossa mahdollisesti on myös dolomiittisia sulkeumia. Tämä mahdollistaa peruskallion graniittialueisiin verrattuna hieman ravinteisemman maaperän muodostumisen ja luo edellytyksiä myös vaateliaan kasvilajiston menestymiselle. Ravinteisuustaso tutkimusalueella oli kuitenkin sammalanalyysin perusteella korkeintaan mesotrofian alarajalla. Karttaan merkityt ojittamattomat suoalueet ja kalliopaljastumat ovat kasvillisuudeltaan huomionarvoisia kohtia. Uhanalaista ombro-oligotrofista jäkälä- ja sammallajistoa saattaa esiintyä kalliopaljastuma-alueella, joka ei yhdellä maastokäynnillä tullut ilmi. Lettolajiston esiintyminen soistumilla ei vaikuta todennäköiseltä, mutta mesotrofisen lajiston esiintyminen tutkimusalueen pohjoispään suoalueella on mahdollista. Linnusto Alueella havaitun metsoparven perusteella arveltuna, alueella saattaa olla merkitystä metsäkanalintujen soidin- ja pesimäalueena. Suunnittelussa tulisi ottaa huomioon myös mahdolliset muuttolintujen reitit ja levähdyspaikat, sillä tutkimusalue sijaitsee arvokkaan lintualueen (IBA): Oulun seudun kerääntymisalueen läheisyydessä. Kivimaa on viimeinen erämainen niemeke ennen rannikon maatalousvaltaisen alueen aukenemista. Maakotkan esiintyminen saattaa olla mahdollista. Asian voisi tarkistaa Metsähallituksen kotkavastaavalta. Muu eliöstö Luonnonsuojeluasetuksessa mainituista rauhoitetuista lajeista kysymykseen tulevat lähinnä levinneisyytensä puolesta mahdolliset ja kalliometsäympäristössä viihtyvät lajit. Poissuljettu ei ole myöskään esimerkiksi viitasammakko, jolle keinotekoinen vedellä täyttynyt kalliolouhos tarjoaa uudenlaisen elinympäristön. Muinaisjäännökset Alue on ollut n 5000 vuotta sitten varsin huomattava merenrannan asumuspaikka. Lähistöllä on runsaasti merkkejä kivikautisesta asujamistosta. Hankealuerajauksen sisäpuolelle sattuu kaksi museoviraston tiedossa olevaa kivikautista painannetta. Mahdollisten tuulivoimaloiden paikoilla olisi kaiketi syytä suorittaa arkeologinen inventointi ennen rakentamista. Maisema Tutkimusalue sijaitsee valtakunnallisesti merkittävän Limingan lakeuden maisema-alueen välittömässä läheisyydessä. Alue on tasaista. Tuulivoimalat tulisivat näkymään huomattavan kauas ja hallitsemaan maisemakuvaa kiintopisteenä. Asutus Kolmikannan kylän asutuista rakennuksista pienin etäisyys hankealuerajauksen lounaisnurkkaan on 500 m. Hankealuerajauksen luoteisnurkasta lyhin etäisyys karttaan merkittyyn asumukseen on 600 m. Hankealueen pohjoispuolella metsätien varressa Isosuon alueella on käytössä oleva kämppä. Kämpän etäisyys hankealueen rajaukseen on noin 500 m. 30
31 Virkistyskäyttö Alueella on Lakeuden Maastoautoilijat ry:n harjoitusrata. Alueella on hirvenmetsästyksessä käytettäviä hirvitorneja. Lauantaina alueella oli koiran haukusta päätellen hirvijahti päällä. Metsohavaintojen perusteella myös metsäkanalintujen metsästys on mahdollista. Alueella on nähtävästi merkitystä myös marjastusalueena, sillä louhoksen lähettyviltä kiveltä löytyi poimuri. Kivimaan vanhaa kaivosta on käytetty geokätköharrastuksessa kätköpaikkana. Kivimaan hylätyn louhoksen allasta käytetään kesällä mahdollisesti myös uimapaikkana. Louhosmonttuun on kertynyt kalliopohjavettä. Johtopäätökset Luontotyyppi- ja kasvillisuusselvityksessä ei tullut ilmi tuulivoimalahankkeen suunnittelua rajoittavia tekijöitä, joita voisivat olla esimerkiksi luonnonsuojeluasetuksella suojellut luontotyypit tai rauhoitetut eliölajit. Maastokartoituksessa havaitut lajistoltaan mielenkiintoiset kohteet tulisi kuitenkin huomioida jatkosuunnittelussa. Karttatarkastelun perusteella lisäselvityksiä saattavat vaatia maisemalliset tekijät, muinaisjäännökset ja linnusto sekä hankkeen vaikutukset paikallisten asukkaiden viihtyvyyteen. Viiteluettelo Eurola, S., Bendiksen, K. ja Rönkä, A., Suokasviopas. Oulanka Reports 11, Oulanka Biological Station, University of Oulu. Oulun yliopisto, Monistus- ja kuvakeskus, Oulu Eurola, S., Huttunen, A. ja Kukko-oja, K., Suokasvillisuusopas. Oulanka Reports 14, Oulanka Biological Station, University of Oulu. Oulun yliopisto, Monistus- ja kuvakeskus, Oulu Geologinen tutkimuskeskus Lisenssi 2 (avoin lisenssi versio 1.01) Hämet-Ahti, L., Suominen, J., Ulvinen, T., Uotila, P. ja Vuokko, S., Retkeilykasvio. Suomen Luonnonsuojelun Tuki Oy, Helsinki Kalliola R Suomen kasvimaantiede. WSOY, Porvoo Koponen T., Lehtisammalten määritysopas. Helsingin yliopiston kasvitieteen laitoksen monisteita
32 Luonnonsuojeluasetus /160. Maanmittauslaitos Maanmittauslaitoksen avoimen tietoaineiston lisenssi - versio sisältää Maanmittauslaitoksen Maastotietokannan 11/2014 aineistoa Metsälaki /1093. OIVA OIVA - Ympäristö- ja paikkatietopalvelu asiantuntijoille. https://wwwp2.ymparisto.fi/scripts/oiva.asp, luettu Piippo S Maksasammalten määritysopas. Helsingin yliopiston kasvitieteen laitoksen monisteita 106. Raunio, A., Schulman, A. & Kontula, T. (toim.) Suomen luontotyyppien uhanalaisuus. Suomen ympäristökeskus, Helsinki. Suomen ympäristö 8/2008. Osat 1 ja s. Suomen tuuliatlas luettu Liite - maisemakuvia hankealueen ympäristöstä 32
33 Kuva 31. Tyrnävän Kivimaa. Maisema hankealueen eteläpuolelta; ETRS-TM35FIN: E , N ; kuvaussuunta itään; polttoväli 28 mm. (O-P.S , klo 9:10). Kuva 32. Tyrnävän Kivimaa. Maisema hankealueen pohjoispuolelta; ETRS-TM35FIN: E , N ; kuvaussuunta etelään; polttoväli 28 mm. (O-P.S , klo 9:12). 33